
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 179 

17 Φεβρουάριου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση Πολεοδομικής Μελέτης Επέκτασης Καλοχω- 
ρίου, Δ. Εχεδώρου, Ν. Θεσ/νίκης και τροποποιήσεων 
στα όρια του εγκεκριμένου ρυμοτομικού σχεδίου 
και των εγκεκριμένων τοπικών ρυμοτομικών σχε¬ 
δίων. 1 

Κήρυξη ως αναδασωτέας δασικής έκτασης συνολικού 
εμβαδού εννέα χιλιάδων τριακοσίων εξήντα έξι 
(9.366) τετραγωνικών μέτρων, στη θέση «Βοϊδαρό- 
λιθος» περιοχής Χρυσοσκαλίτισσας Δήμου Ινναχω- 
ρίου Νομού Χανιών. 2 


ΑΠΟΦΑΣΕΙ Σ 

Αριθ. 6873 π.ε. (1) 

Έγκριση Πολεοδομικής Μελέτης Επέκτασης Καλοχωρίου, 
Δ. Εχεδώρου, Ν. Θεσ/νίκης καιτροποποιήσεων στα όρια 
του εγκεκριμένου ρυμοτομικού σχεδίου και των εγκε¬ 
κριμένων τοπικών ρυμοτομικών σχεδίων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις των άρθρων 43 (παρ.1,4 και 5), 44 (παρ. 
1,2 και 4), 154, 243 (παρ. 1), 248,249, 250 και 255του από 
14.7.1999 Π.Δ/τος «Κώδικας Βασικής Πολεοδομικής Νο¬ 
μοθεσίας» (ΦΕΚ Δ' 580) όπως τα άρθρα 243, 248, 249 και 
250 τροποποιήθηκαν με τα άρθρα 4, 5, 6 και 7 αντίστοιχα 
του Ν. 2831/2000 «Τροποποίηση των διατάξεων του Ν. 
1577/1985, «Γενικός Οικοδομικός Κανονισμός και άλλες 
πολεοδομικές διατάξεις» (ΦΕΚ Α' 140). 

2) Τις διατάξειςτου άρθρου 29 Ατού Ν. 1558/1985 «Κυ¬ 
βέρνηση και Κυβερνητικά Οργανα» (ΦΕΚ Α' 137) που 
προστέθηκε με το άρθρο 27 του Ν. 2081/1992 (ΦΕΚ Α' 
154) και αντικαταστάθηκε με την παράγραφο 2α του άρ¬ 
θρου 1 του Ν. 2469/1997 (ΦΕΚΑ' 38). 

3) Τις διατάξειςτου Ν. 2503/1997 «Διοίκηση, οργάνωση 
της Περιφέρειας, ρύθμιση θεμάτων για την τοπική αυτο¬ 
διοίκηση και άλλες διατάξεις»(ΦΕΚ Α' 107) 


4) Τις διατάξεις του άρθρου 7του Ν. 2508/1997 «Βιώσι¬ 
μη οικιστική ανάπτυξη των πόλεων και οικισμών της χώ¬ 
ρας και άλλες διατάξεις» (ΦΕΚΑ' 124). 

5) Τις διατάξειςτου άρθρου 10 παρ.1 του Ν. 3044/2002 
«Μεταφορά Συντελεστή Δόμησης και ρυθμίσεις άλλων 
θεμάτων αρμοδιότητας Υπουργείου Περιβάλλοντος, Χω¬ 
ροταξίας και Δημοσίων έργων» (ΦΕΚ Α' 197). 

6) Την υπ’ αριθμ. 66502/4837/3.10.1989 απόφαση 
Υπουργού Περιβάλλοντος, Χωροταξίας και Δημοσίων 
Έργων «Έγκριση γενικού πολεοδομικού σχεδίου του οι¬ 
κισμού Καλοχωρίου της κοινότητας Καλοχωρίου (Ν. Θεσ¬ 
σαλονίκης)» (ΦΕΚ Δ'645). 

7) Την υπ’ αριθμ. 61206/2696/21.4.1993 απόφαση 
Υπουργού Περιβάλλοντος, Χωροταξίας και Δημοσίων 
Έργων «Τροποποίηση του γενικού πολεοδομικού σχεδί¬ 
ου της Κοινότητας Καλοχωρίου (Ν. Θεσσαλονίκης)» (ΦΕΚ 
Δ' 528). 

8) Την υπ’ αριθμ. 3917 σχετ. 7721 π.ε./23.12.2004 από¬ 
φαση Γεν. Γραμ. Περιφέρειας Κεντρ.Μακεδονίας «Χαρα¬ 
κτηρισμός ως πυκνοδομημένου τμήματος της περιοχής 
μελέτης επέκτασης Καλοχωρίου, Δ. Εχεδώρου, Ν. Θεσ¬ 
σαλονίκης». 

9) Την υπ’ αριθμ. 401/1994 του Κοινοτικού Συμβουλίου 
Καλοχωρίου και τις υπ’ αριθμ. 312/1999,6/2000,433/2003 
και 272/ 2004 αποφάσεις του Δημοτικού Συμβουλίου Εχε¬ 
δώρου. 

10) Την υπ’ αριθμ. 195 πράξη/ 12 η συνεδρία/7.12.2004 
με θετική γνωμοδότηση, του Περιφερειακού ΣΧΟΠ Κε¬ 
ντρικής Μακεδονίας. 

11) Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου ΟΤΑ, αποφα¬ 
σίζουμε: 

Άρθρο 1 

1. Εγκρίνεταιτο πολεοδομικό σχέδιο τμήματος του οικι¬ 
σμού Καλοχωρίου, Δ. Εχεδώρου, Ν. Θεσσαλονίκης ως 
εξής: 

Καθορίζονται οικοδομήσιμοι χώροι, κοινόχρηστοι χώ¬ 
ροι, οδοί, πεζόδρομοι, πάρκα οικισμού, τοπικά πάρκα, πε- 
ριαστικό πράσινο, χώρος πρασίνου, πάρκιγκ, αθλητικά 
κέντρα, νηπιαγωγεία, δημοτικά σχολεία, παιδικές χαρές, 
παιδικοί σταθμοί, χώρος ιερού ναού, πολιτιστικό κέντρο, 
αγροτικό ιατρείο. 































1594 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


2. Οιπαραπάνω ρυθμίσεις φαίνονται στα χρωματισμένα 
πρωτότυπα διαγράμματα, κλίμακας 1:1000 θεωρημένα 
από τη Δ/ντρια της ΔΙ. ΠΕ. ΧΩ. Κ. Μ. και που αντίτυπά 
τους, σε φωτοσμίκρυνση, δημοσιεύονται μετηνπαρούσα 
απόφαση. 

Άρθρο 2 

Τροποποιούνται στα όριά τους το εγκεκριμένο ρυμοτο¬ 
μικό σχέδιο του οικισμού και τα εγκεκριμένα τοπικά ρυ¬ 
μοτομικά σχέδια, όπως οι ρυθμίσεις αυτές φαίνονται στα 
παραπάνω τοπογραφικά διαγράμματα. 

Άρθρο 3 

Εγκρίνεται, όπως διατυπώνεται στα επόμενα άρθρα, ο 
πολεοδομικός κανονισμός της περιοχής, της οποίας το 
πολεοδομικό σχέδιο εγκρίνεται με το άρθρο 1 της πα¬ 
ρούσας. 

Άρθρο 4 

α) Στα Ο.Τ.Γ188, Γ. 172, Γ. 170 που χαρακτηρίζονται 
στα ως άνω διαγράμματα με το στοιχείο Κ επιτρέπονται 
οι χρήσεις κεντρικών λειτουργειών όπως προσδιορίζο¬ 
νται από το άρθρο 4του από 23-2/6.3.1987 Π.Δ/τος (ΦΕΚ 
166 Δ'). Εξαιρούνται: τα επαγγελματικά εργαστήρια χα¬ 
μηλής όχλησης και οι εγκαταστάσεις μέσων μαζικής μετα¬ 
φοράς. 

β) Στα Ο.Τ.50 και 61 που χαρακτηρίζονται στα παραπά¬ 
νω διαγράμματα με το στοιχείο Α επιτρέπεται η χρήση γε¬ 
νικής κατοικίας όπως προσδιορίζεται από το άρθρο 3 του 
παραπάνω Π.Δ/τος. 

γ) Στους λοιπούς οικοδομήσιμους χώρους επιτρέπεται 
η χρήση αμιγούς κατοικίας όπως προσδιορίζεται από το 
άρθρο 2 του παραπάνω Π.Δ/τος. 

δ) Μέσα στις περιοχές αμιγούς και γενικής κατοικίας 
διατηρούνται υφιστάμενες σήμερα δραστηριότητες μη 
προβλεπόμενες στα άρθρα 2 και 3 του από 23-2/6-3-87 
Π.Δ/τος (ΦΕΚ 166 Δ') για δέκα (10) χρόνια από τη δημοσί¬ 
ευση της Απόφασης Έγκρισης της μελέτης του θέματος. 


Άρθρο 5 

Τα ελάχιστα όρια εμβαδού και προσώπου καθώς και οι 
λοιποί όροι και περιορισμοί δόμησης των οικοπέδων, κα¬ 
θορίζονται ως εξής: 

Α. Τομέας I 

α) Αρτιότητα οικοπέδων: Ελάχιστο πρόσωπο: δέκα έξι 
(16,0) μέτρα. Ελάχιστο εμβαδόν: εξακόσια (600) τ. μέτρα. 

β) Μέγιστο ποσοστό κάλυψης των οικοπέδων: εβδομή¬ 
ντα τοις εκατό 70% της επιφάνειας τους(κατά ΓΟΚ). 

γ) Συντελεστής δόμησης: έξι δέκατα (0.6). 

δ) Μέγιστο επιτρεπόμενο ύψος κτιρίων επτά και μισό (7,5) μ. 

Β. Τομέας II 

α) Αρτιότητα οικοπέδων: Ελάχιστο πρόσωπο: δέκα 
(10,0) μέτρα. Ελάχιστο εμβαδόν: διακόσια (200) τ. μέτρα. 

β) Μέγιστο ποσοστό κάλυψης των οικοπέδων: εβδομή¬ 
ντα τοις εκατό 70% της επιφάνειας τους (κατά ΓΟΚ). 

γ) Συντελεστής δόμησης: έξι δέκατα (0.6). 

δ) Μέγιστο επιτρεπόμενο ύψος κτιρίων επτά και μισό 

(7,5) μ. 

Επιβάλλεται και στους δυο τομείς η κατασκευή κερα- 
μοσκεπούς στέγης ύψους ένα και μισό (1,5) μέτρων. 

Άρθρο 6 

2. Στο πρόσωπο των οικοπέδων οικοδομημένων ή μη 
επιβάλλεται προκήπιο πλάτους πέντε (5), οκτώ (8), και δέ¬ 
κα (10) μέτρων όπως σημειώνεται στα ίδια ως άνω δια¬ 
γράμματα. 

Άρθρο 7 

Η ισχύς της παρούσης απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή και τα διαγράμματα που τη συνοδεύ¬ 
ουν να δημοσιευθούνστην Εφημερίδατης Κυβερνήσεως. 

Θεσσαλονίκη, 11 Ιανουάριου 2005 

Ο Γ ενικός Γ ραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 

ΗΜΕΡΟΜΗΝΙΑ : ΙΟΥΝΙΟΣ 2004- ΝΟΜΟΣ: ΘΕΣΣΑΛΟΝΙΚΗΣ 

ημερομηνία : ΙΟΥΝΙΟΣ 2004- 1 ΝΟΜΟΣ: ΘΕΣΣΑΛΟΝΙΚΗΣ 

Αριθ. 255 (2) 

Κήρυξη ως αναδασωτέας δασικής έκτασης συνολικού εμ- 
βαδού εννέα χιλιάδων τριακοσίων εξήντα έξι (9.366) 
τετραγωνικών μέτρων, στη θέση «Βοϊδαρόλιθος» πε¬ 
ριοχής Χρυσοσκαλίτισσας Δήμου Ινναχωρίου Νομού 
Χανιών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του Ν. 3200/1955 περί Διοικητικής Απο¬ 
κέντρωσης, όπως τροποποιήθηκαν και συμπληρώθηκαν 
μεταγενέστερα με τις διατάξεις του Ν. 2503/1997. 

2. Τις διατάξεις του άρθρου 117παραγρ. 3 του Συντάγ¬ 
ματος των Ελλήνων. 

3. Τις διατάξεις του Ν. 998/1979 περί προστασίας των 
δασών κ.λπ. και ειδικότερα του άρθρου 41 παρ. 1 και του 
άρθρου 38 παρ. 1. 

4. Τις διαταγές του Υπουργείου Γεωργίας με αριθμ.: α) 
160417/1180/8.7.1980 και β) 182447/3049/24.9.1980. 

5. Την υπ’ αριθμ. 254/17.1.2005 Εισηγητική έκθεση της 
Δ/νσης Δασών Χανίων με την οποία προτείνεται να κηρυ¬ 
χθεί αναδασωτέα έκταση συνολικού εμβαδού εννέα χι¬ 
λιάδες τριακοσίων εξήντα έξι (9.366) τετραγωνικών μέ¬ 
τρων, αποτελούμενη από δύο τμήματα με εμβαδόν α. τέσ¬ 
σερις χιλιάδες εκατόν δεκαεννιά και μισό (4.119,5) τετρα¬ 
γωνικά μέτρα, β. πέντε χιλιάδες διακόσια σαράντα έξι και 
μισό (5.246,5) τετραγωνικά μέτρα, στη θέση «Βοϊδαρόλι- 
θος» περιοχής Χρυσοσκαλίτισσας Δήμου Ινναχωρίου Νο¬ 


μού Χανίων η οποία εκχερσώθηκε παρανόμως και άνευ 
αδείας της αρμοδίας Δασικής Αρχής, αποφασίζουμε: 

Κηρύσσουμε ως αναδασωτέα την παρανόμως και άνευ 
αδείας της αρμοδίας δασικής Αρχής εκχερσωμένη δημό¬ 
σια δασική έκταση εμβαδού εννέα χιλιάδων τριακοσίων 
εξήντα έξι (9.366) τετραγωνικών μέτρων, αποτελούμενη 
από δύο τμήματα με εμβαδόν α. τέσσερις χιλιάδες εκατόν 
δεκαεννιά και μισό (4.119,5) τετραγωνικά μέτρα, β. πέντε 
χιλιάδες διακόσια σαράντα έξι και μισό (5.246,5) τετρα¬ 
γωνικά μέτρα, στη θέση «Βοϊδαρόλιθος» περιοχής Χρυ¬ 
σοσκαλίτισσας Δήμου Ινναχωρίου Νομού Χανίων. 

Η αναδασωτέα έκταση απεικονίζεται κατά θέση, σχήμα 
και μέγεθος στο απόσπασμα χάρτου Γ.Υ.Σ. υπ’ αριθμ. 
9423/1 κλίμακας 1:5000, το οποίο είναι θεωρημένο από 
τον Δ/ντή Δασών Χανίων και προσαρτημένο στην παρού¬ 
σα απόφασή μας. 

Ο σκοπός για τον οποίο κηρύσσεται αναδασωτέα η 
έκταση αυτή είναι η διατήρηση του δασικού χαρακτήρα 
αυτής, η αποκατάσταση με φυσική αναγέννηση της αλ- 
λοιωθείσης αυτοφυούς δασικής βλάστησης από ρείκι, 
σχίνο, θυμάρι και ο αποκλεισμός της αυθαιρέτου και πα¬ 
ρανόμου αλλαγής χρήσεωςτης εκτάσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 17 Ιανουάριου 2005 
Ο Γενικός Γραμματέας Περιφέρειας 
ΣΕΡΑΦΕΙΜ ΤΣΟΚΑΣ 

ΠΕΡΙΦΕΡΕΙΑ ΚΡΗΤΗΣ 
Δ/ΝΣΗ ΔΑΣΩΝ ΧΑΝΙΩΝ 


ΤΟΠΟΓΡΑΦΙΚΟ ΔΙΑΓΡΑΜΜΑ 

Κλίμακα; 1: 5000 

Εκχερσωμένης δασικής έκτασης συνολικού εμβαόού εννέα χιλιάδων τριακοαίων εέήντα έ;ι (<1.366) 
τετραγωνικών μέτρων, αποτελούμενη από δύο τμήματα μι: εμβαδόν α. τεσσερι; χι/.ιάόε; εκατόν 
δεκαεννιά και μισό (4.119,5) τετραγωνικά μέτρα. [1. ττεντι: χι/.ιάόε; όιακσσα σαράντα έ;ι και μισό 
(5.246,5) τετραγωνικά μέτρα στη θέση «Βοϊόαρόλιθος» περιοχής Χρυσοσκαλίτισσα; Δήμου 
Ινναχωρίου Νομού Χανιών. 

Οι εκτάσεις είναι τοποθετημένες κατά θέση, σχήμα, μέγεθο; και όρια στο απόσπασμα χάρτου Γ.Υ.Σ. 
υπ’ αριθμ. 9423/ 1 κλίμακας 1:500(λ. > /. . . _ 

Το παρόν ανήκει στην υπ' αριθμ. /. /. Γ,-Ί..Ο.ο . αποοαση τοι 

κ. Γενικού Γ ραμματέα Περιφέρειας Κρήτης περί κήρύςεως τιμ .·.·; .η ι.Μασ. τ .ι,.;. 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 









